Diari Oficial de la Generalitat Valenciana


Sumari del DOGV 3650, del 22-12-1999 (1999/10403)

ORDRE de 15 de desembre de 1999, de la Conselleria de Cultura, Educació i Ciència, per la qual es modifica l’Ordre de 23 de desembre de 1998, de la Conselleria de Benestar Social, per què es convoquen subvencions destinades a les federacions esportives de la Comunitat Valenciana per a l’any 1999, i l’Ordre de 20 d’abril de 1999, de la Conselleria de Benestar Social, per la qual es modificava l’Ordre de 23 de desembre de 1998.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3650

Data del DOGV
:   22-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10726


Data del document
:   15-12-1999

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * organització esportiva
    * suport econòmic
    * associació
    * esport

ORDRE de 15 de desembre de 1999, de la Conselleria de Cultura, Educació i Ciència, per la qual es modifica l'Ordre de 23 de desembre de 1998, de la Conselleria de Benestar Social, per què es convoquen subvencions destinades a les federacions esportives de la Comunitat Valenciana per a l'any 1999, i l'Ordre de 20 d'abril de 1999, de la Conselleria de Benestar Social, per la qual es modificava l'Ordre de 23 de desembre de 1998. [1999/X10714]
  
Mitjançant l'Ordre de 23 de desembre de 1998, de la Conselleria de Benestar Social, es convocaven les subvencions destinades a les federacions esportives de la Comunitat Valenciana per a l'any 1999, i s'aprovaven les bases reguladores de la concessió (DOGV núm. 3.407, de 07.01.1999).
  
En la disposició primera de la citada ordre s'establia l'import global màxim de cent vuitanta-cinc milions de pessetes (609.852.555 PTA), distribuïts de la següent manera: 569.844.785 PTA, a càrrec de l'aplicació pressupostària 05.24.284.74.2 línia 4.02, i 83.291.275 PTA, a càrrec de la línia 7.02 de l'aplicació pressupostària 22.77.533.57.1 dels Pressupostos de la Generalitat Valenciana per a 1999.
  
L'Ordre de 20 d'abril de 1999, de la Conselleria de Benestar Social (DOGV núm. 3.502, de 25.05.1999), modificava l'Ordre de 23 de desembre de 1998, de la Conselleria de Benestar Social, per la qual es convoquen subvencions destinades a les federacions esportives de la Comunitat Valenciana per a l'any 1999, per l'existència d'obligacions degudament adquirides en 1998. Així, l'import corresponent a l'aplicació pressupostària 71.85.971.17.3, línia 4.02, a la qual es referix la disposició primera de l'Ordre de 23 de desembre de 1998, de la Conselleria de Benestar Social, es va fixar en cent cinquanta-nou milions vuit-centes cinquanta-sis mil cinc-centes vint-i-vuit pessetes, 570.502.841 PTA.
  
Així mateix, en la disposició segona s'establix que estos imports estaran condicionats a l'existència de crèdit adequat i suficient en els capítols IV i VII, secció, servei, programa i línies corresponents que s'establisquen en la Llei de Pressupostos de la Generalitat Valenciana per a 1999.
  
Per un altre costat, s'ha detectat l'existència de necessitats per import de 62.100.527 PTA, per a atendre els programes especials de tecnificació esportiva.
  
Així mateix, una vegada finalitzat el termini de presentació de sol·licituds i resolta la concessió de subvencions per a immobilitzat material a càrrec de la línia 7.02 de l'aplicació pressupostària 24.80.251.76.6, s'ha produït un sobrant de 3.063.000 PTA.
  
En virtut d'això, i de conformitat amb allò que s'ha disposat en l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Modificar l'import corresponent a l'aplicació pressupostària 45.40.141.69.6, línia 4.02, a la qual es referix la disposició primera de l'Ordre de 23 de desembre de 1998, de la Conselleria de Benestar Social, per la qual es convocaven les subvencions destinades a les federacions esportives de la Comunitat Valenciana per a l'any 1999 (DOGV núm. 3.407, de 07.01.1999), i fixar-lo en cent setanta-dos milions nou-centes noranta-nou mil cinc-centes vint-i-vuit pessetes, 355.085.697 PTA (1.039.748,10 euros).
  
Article 2
  
Modificar l'import corresponent a l'aplicació pressupostària 10.55.877.02.4, línia 7.02, a la qual es referix la disposició primera de l'Ordre de 23 de desembre de 1998, de la Conselleria de Benestar Social, per la qual es convocaven les subvencions destinades a les federacions esportives de la Comunitat Valenciana per a l'any 1999 (DOGV núm. 3.407, de 07.01.1999), i fixar-lo en sis milions nou-centes trenta-set mil pessetes, 6.937.000 PTA (41.692,21 euros).
  
DISPOSICIONS FINALS
  
Primera
  
Esta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Per a l'adequat desenrotllament i execució d'allò que s'ha disposat en esta ordre, es delega en el director general de l'Esport la facultat per a dictar les resolucions necessàries per a la correcta aplicació d'esta ordre.
  
Tercera
  
Contra esta ordre, que esgota la via administrativa, es pot interposar recurs contenciós administratiu en el termini de dos mesos, comptadors des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, sense perjuí de poder interposar el recurs potestatiu de reposició davant d'esta conselleria en el termini d'un mes comptador a partir del dia següent al de la seua publicació.
  
Tot això de conformitat amb allò que s'ha disposat en la Llei 29/1998, Reguladora de la Jurisdicció Contenciosa Administrativa.
  
València, 15 de desembre de 1999
  
El conseller de Cultura, Educació i Ciència,